《赠王生》
宋代·姚勉

三年刻楮多苦心，不龟手方只百金。
近来自笑巧成拙，舍去二艺趋鸡林。
文章小巧虫雕刻，大巧天机五云色。
单传此印到人间，君亦当成近朱赤。
松麓先生叹数穷，请君专志毋分功。
悲丝正谓可白黑，斲雕庶得还淳风。
方今天诏兴贤急，家家倒屣迎君入。
试按春风官柳汁，更刊进士题名集。
从此君应百不忧，十万腰缠鹤扬州。
虽然文章亦徒耳，万言不直一杯水。
闻君一艺尤更精，明珠为人买娉婷。
血色罗裙掩雕字，囊金柜帛当充庭。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。